4.1. สายผลิตภัณฑ์

4.1.1. ผลิตภัณฑ์ชิ้นส่วนยางเพื่อใช้ในอุตสาหกรรม (Industrial Elastomer Part)

ผลิตภัณฑ์ชิ้นส่วนยางเพื่อใช้ในอุตสาหกรรมต้องใช้กระบวนการผลิตที่ซับซ้อนและใช้เทคโนโลยีสูง
เนื่องจากชิ้นส่วนยางเพื่อใช้ในอุตสาหกรรมจะต้องมีคุณสมบัติทนทานต่อสภาพการใช้งานที่ต้องการแตกต่างออกไป
ผลิตภัณฑ์ยางเพื่อใช้ในอุตสาหกรรมของบริษัทฯ สามารถแบ่งออกได้เป็น 2 กลุ่มหลักๆ คือ
ยางเพื่อใช้ในอุตสาหกรรมยานยนต์ ผลิตภัณฑ์สำคัญ เช่น ประเก็นยาง, ยางแท่นเครื่อง,
ยางขอบกระจก, ยางขอบประตู, ยางลอยน้ำ, จานระบายอากาศ เป็นต้น
และยางเพื่อใช้ในอุตสาหกรรมอื่นๆ ทั่วไป เช่น ยางติดวาล์วทางเดินน้ำ ยางหุ้มข้อต่อ
ยางกันกระเทือน ยางครอบวาล์วเครื่องใช้ไฟฟ้า ยางพันท่อแอร์ เป็นต้น

4.1.2. ยางนอกรถจักรยานยนต์ (Motorcycle Tire)

บริษัทฯ
นับเป็นผู้ที่บุกเบิกตลาดยางรถจักรยานยนต์และประสบความสำเร็จเป็นอันดับหนึ่งในการครอบครองส่วนแบ่งทางการตลาดในประเทศ
บริษัทฯ ได้มีการวิจัยและพัฒนาผลิตภัณฑ์ใหม่ๆ
ออกสู่ตลาดอย่างสม่ำเสมอเพื่อตอบสนองความต้องการของลูกค้าที่แตกต่างกัน
รวมทั้งการพัฒนาให้เป็นผลิตภัณฑ์ที่เป็นมิตรกับสภาพแวดล้อม ไม่ว่าจะเป็นเรื่องของ รูปแบบ, ขนาด,
คุณสมบัติ หรือสมรรถนะ โดยปัจจุบันยางนอกรถจักรยานยนต์ที่บริษัทฯ
ผลิตสามารถแบ่งตามลักษณะการใช้งาน เช่น On Road Tire, Off Road Tire, Scooter
Tire, Heavy Duty Tire, และ Snow Tire

4.1.3. ยางในรถจักรยานยนต์ (Motorcycle Tube)

บริษัทฯ ผลิตและจำหน่ายยางในรถจักรยานยนต์ทั้งตลาดในประเทศและต่างประเทศ
เช่นเดียวกันกับยางนอก บริษัทฯ ทำการวิจัยยางในรุ่นใหม่ๆ
ออกมาเพื่อสนองตอบความต้องการลูกค้า และเพื่อเป็นมิตรกับสภาพแวดล้อม

4.1.4. ประกอบวงล้อรถจักรยานยนต์ (Wheel Set Assembly)

บริษัทฯ เริ่มสายการผลิตเมื่อเดือนมกราคม 2546
โดยสายการผลิตนี้เป็นการประกอบยางรถจักรยานยนต์ของบริษัทฯ
เข้ากับวงล้อรถจักรยานยนต์ของลูกค้าซึ่งมีทั้งชนิดที่เป็นวงล้อแบบซี่ลวด (Spoke Wheel)
และวงล้อแบบอลูมิเนียมอัลลอยด์ (Casting Wheel)
แล้วส่งมอบกลับให้กับลูกค้าเพื่อจะนำไปประกอบเข้ากับรถจักรยานยนต์ต่อไป ปัจจุบัน บริษัทฯ
ประกอบวงล้อให้กับ 2 บริษัท คือ ไทยซูซูกิ มอเตอร์ จำกัด และบริษัท ไทยยามาฮ่า มอเตอร์
จำกัด

4.2. สิทธิหรือข้อจำกัดในการประกอบธุรกิจ

4.2.1. สัญญาการให้ความช่วยเหลือด้านเทคนิค (Technical Assistance Agreement)

บริษัทฯ ได้เข้าทำสัญญารับความช่วยเหลือและบริการทางเทคนิคกับบริษัท อีโนเว รับเบอร์ จำกัด
ประเทศญี่ปุ่น (“IRCJ”) เมื่อวันที่ 8 กรกฎาคม 2513
และมีการต่อสัญญาเรื่อยมาโดยมีการเปลี่ยนแปลงแก้ไขบางส่วนให้เหมาะสมกับสถานการณ์ในช่วงเวลาต่างๆ
จน ณ ปัจจุบัน สาระสำคัญของสัญญาประกอบด้วยการอนุญาตให้บริษัทฯ ใช้เครื่องหมายการค้า
“IRC” ซึ่งบริษัทฯ
จะได้รับความช่วยเหลือด้านเทคโนโลยีในการผลิตยางนอก-ยางในรถจักรยานยนต์ (Motorcycle
Tires and Tubes) และชิ้นส่วนยางเพื่อใช้ในอุตสาหกรรม (Rubber Products)
เพื่อให้คุณภาพของผลิตภัณฑ์ที่ผลิตในประเทศไทยมีมาตรฐานเดียวกับผลิตภัณฑ์ที่สามารถตอบสนองต่อความต้องการของตลาดทั่วโลก

ในปี 2555 IRCJ ได้มีการปรับโครงสร้างทางธุรกิจโดยได้โอนย้ายแผนก Rubber Products
ไปให้บริษัท อิโนแอ็ค คอร์ปอเรชั่น จำกัด (“INOAC”) ซึ่งเป็นบริษัทย่อยดูแลแทน
ผลจากการเปลี่ยนแปลงดังกล่าว IRCJ มีความจำเป็นจะต้องแก้ไขเงื่อนไขต่างๆ
ในสัญญาที่เกี่ยวข้องกับ Rubber Products ซึ่งรวมถึงสัญญาที่มีกับบริษัทฯ
โดยในการแก้ไขสัญญาดังกล่าว IRCJ ระบุให้บริษัทฯ จ่ายค่า Know-how fee ซึ่งเกี่ยวข้องกับ
Rubber Products ไปยัง INOAC แทนการจ่ายให้ IRCJ โดยอัตราค่า Know-how fee
ยังคงเป็นไปตามสัญญาเดิมทุกประการ และสำหรับ Motorcycle Tires and Tubes
สิทธิและภาระผูกพันยังคงมีผลผูกพันระหว่าง IRCJ และบริษัทฯ ต่อไป

โดยในรอบปีบัญชีของบริษัทฯ ปี 2555 บริษัทฯ
จ่ายค่าธรรมเนียมในการใช้เครื่องหมายการค้าและความช่วยเหลือทางด้านเทคโนโลยีให้กับ IRCJ
และ INOAC ตามเงื่อนไขดังนี้

1. 0.95% ของยอดจำหน่ายสุทธิสำหรับผลิตภัณฑ์ยางนอกรถจักรยานยนต์

2. 0.93% ของยอดจำหน่ายสุทธิสำหรับผลิตภัณฑ์ยางในรถจักรยานยนต์

3. 2.87% ของยอดจำหน่ายสุทธิในปีที่ 1 สำหรับผลิตภัณฑ์ชิ้นส่วนยางอุตสาหกรรม 2.50%
ของยอดจำหน่ายสุทธิในปีที่ 2 สำหรับผลิตภัณฑ์ชิ้นส่วนยางอุตสาหกรรม

2.00% ของยอดจำหน่ายสุทธิในปีที่ 3, 4 และ 5 สำหรับผลิตภัณฑ์ชิ้นส่วนยางอุตสาหกรรม

1.00% ของยอดจำหน่ายสุทธิในปีที่ 6 และปีต่อๆ ไปสำหรับผลิตภัณฑ์ชิ้นส่วนยางอุตสาหกรรม

4.2.2. สัญญารับบริการทางวิชาชีพทางด้านการตลาดและการควบคุมคุณภาพสินค้า

บริษัทฯ และบริษัทไอ อาร์ ซี (เอเชีย) รีเสิร์ช จำกัด
ได้เข้าทำสัญญารับบริการทางวิชาชีพทางด้านการตลาดและการควบคุมคุณภาพสินค้ากับบริษัทที่เกี่ยวข้อง
ชื่อ บริษัท อีโนแอ็ค (ประเทศไทย) จำกัด (“ITH”) สัญญามีผลบังคับใช้ตั้งแต่เดือนพฤษภาคม
พ.ศ. 2552 มีระยะเวลาของสัญญา 1 ปี โดยสัญญาจะต่ออัตโนมัติเป็นรายปีคราวละ 1 ปี
โดยสัญญานี้จะยกเลิกได้ก็ต่อเมื่อฝ่ายใดฝ่ายหนึ่งได้ทำหนังสือแจ้งเป็นลายลักษณ์อักษรให้อีกฝ่ายหนึ่งทราบ
90 วันก่อนวันสิ้นสุดสัญญาการให้บริการ ภายใต้สัญญานี้ ITH
จะจัดส่งผู้เชี่ยวชาญญี่ปุ่นมาประจำที่บริษัทฯ และบริษัทย่อย
เพื่อให้คำแนะนำและช่วยเหลือทางด้านการตลาดและการควบคุมคุณภาพสินค้า ในปี 2555 ITH
ขอปรับขึ้นราคาค่าบริการทางวิชาชีพจำนวน 50,000 บาท/คน โดยเริ่มต้นตั้งแต่วันที่ 1 มิถุนายน
2555 โดยรายละเอียดอัตราค่าบริการเป็นดังนี้

  1. ค่าบริการทางวิชาชีพสายงานด้านการตลาดเดือนละ 452,500 บาท/คน

2.  ค่าบริการทางวิชาชีพสายงานด้านการควบคุมคุณภาพสินค้าเดือนละ 425,000 บาท/คน

4.2.3. สิทธิพิเศษจากการส่งเสริมการลงทุน

บริษัทฯและบริษัทย่อยได้รับสิทธิพิเศษทางด้านภาษีอากรตามพระราชบัญญัติส่งเสริมการลงทุน พ.ศ.
2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
สิทธิประโยชน์ทางด้านภาษีอากรที่มีสาระสำคัญมีดังต่อไปนี้

+--------------------------------+-------------+-----------+----------+
| รายละเอียด                      | บริษัท อีโนเว  | บริษัท      | บริษัท ไอ  |
|                                | รับเบอร์      | คินโนะโฮชิ  | อาร์ ซี    |
|                                | (ประเทศไทย) | เอ็นจิเนียริ่ง | (เอเชีย)  |
|                                | จำกัด        | จำกัด      |          |
|                                | (มหาชน)     |           | รีเสิร์ช    |
|                                |             |           | จำกัด     |
+--------------------------------+-------------+-----------+----------+
| 1. บัตรส่งเสริมเลขที่               | 1           | 1682      | 1211     |
|                                | 119(2)/2552 | (2)/2550  | (4)/2548 |
+--------------------------------+-------------+-----------+----------+
| ลงวันที่                          | 9 ธันวาคม    | 12        | 16 มีนาคม |
|                                | 2551        | กรกฎาคม   | 2548     |
|                                |             | 2550      |          |
+--------------------------------+-------------+-----------+----------+
| 2. เพื่อส่งเสริมการลงทุนในกิจการ     | ผ           | ผลิตแม     | กิจการวิจ  |
|                                | ลิตชิ้นส่วนยานพ | ่พิมพ์และการ | ัยและพัฒนา |
|                                | าหนะผลิตภัณฑ์พ | ซ่อมแซมแม่พ |          |
|                                | ลาสติกหรือเคล | ิมพ์ที่ผลิตเอง |          |
|                                | ือบด้วยพลาสติก |           |          |
+--------------------------------+-------------+-----------+----------+
| 3. สิทธิประโยชน์สำคัญที่ได้รับ         |             |           |          |
+--------------------------------+-------------+-----------+----------+
| 3.1                            | 3 ปี         | 8 ปี       | 8 ปี      |
| ได้รับยกเว้นภา                    |             |           |          |
| ษีเงินได้นิติบุคคลสำหรับกำไรสุทธิที่ได้จาก |             |           |          |
| การประกอบกิจการที่ได้รับการส่งเสริมแล |             |           |          |
| ะได้รับยกเว้นไม่ต้องนำเงินปันผลจากกิจก |             |           |          |
| ารที่ได้รับการส่งเสริมซึ่งได้รับยกเว้นภาษ |             |           |          |
| ีเงินได้นิติบุคคลไปรวมคำนวณเพื่อเสียภาษี |             |           |          |
+--------------------------------+-------------+-----------+----------+
| 3.2                            | ได้รับ        | ได้รับ      | ได้รับ     |
| ได้รับอนุญา                       |             |           |          |
| ตให้นำผลขาดทุนประจำปีที่เกิดขึ้นในระหว |             |           |          |
| ่างได้รับยกเว้นภาษีเงินได้ไปหักออกจากก |             |           |          |
| ำไรสุทธิที่เกิดขึ้นภายหลังระยะเวลาได้รับ |             |           |          |
| ยกเว้นภาษีเงินได้นิติบุคคลเป็นระยะเวลา |             |           |          |
| 5 ปี นับแต่วันพ้นกำหนดเวลาตามข้อ 3.1 |             |           |          |
+--------------------------------+-------------+-----------+----------+
| 3.3                            | ได้รับ        | ได้รับ      | ได้รับ     |
| ได                             |             |           |          |
| ้รับยกเว้น/ลดหย่อนอากรขาเข้าสำหรับเค |             |           |          |
| รื่องจักรตามที่คณะกรรมการพิจารณาอนุมัติ |             |           |          |
+--------------------------------+-------------+-----------+----------+
| 3.4                            | ได้รับ        | ได้รับ      | -        |
| ได้รับยกเว้นอาก                   |             |           |          |
| รขาเข้าสำหรับวัตถุดิบและวัสดุจำเป็นที่ต้อ |             |           |          |
| งนำเข้าจากต่างประเทศเพื่อใช้ในการผล |             |           |          |
| ิตเพื่อการส่งออกนับตั้งแต่วันนำเข้าวันแรก |             |           |          |
+--------------------------------+-------------+-----------+----------+
| 4. วันที่เริ่มใช้สิทธิตามบัตรส่งเสริม     | สิงหาคม 2552 | พฤษภาคม   | ตุลาคม    |
|                                |             | 2553      | 2554     |
+--------------------------------+-------------+-----------+----------+

4.3. การตลาดและภาวะการแข่งขัน

4.3.1. ผลิตภัณฑ์ชิ้นส่วนยางเพื่อใช้ในอุตสาหกรรม สามารถแบ่งได้ตามกลุ่มของลูกค้า ดังนี้

-   กลุ่มลูกค้ารถยนต์

ในช่วงปลายปี 2554 ถึงปี 2555
ตลาดรถยนต์ได้รับผลกระทบจากวิกฤตการณ์มหาอุทกภัยที่เกิดขึ้นในประเทศไทย
ทำให้ผู้ประกอบการผลิตของรถยนต์ทุกค่ายไม่สามารถผลิตเพื่อส่งมอบผู้ซื้อได้
ขณะที่คำสั่งซื้อของลูกค้ามียอดค้างส่งค่อนข้างมาก
ผู้ผลิตรถยนต์ซึ่งกระทบจากน้ำท่วมพยายามที่จะเร่งการผลิต เพื่อส่งมอบให้กับผู้ซื้อโดยเร็วที่สุด
อีกทั้งนโยบายของรัฐบาลที่สนับสนุนการซื้อรถยนต์คันแรก
ได้ส่งเสริมยอดการซื้อรถยนต์เพิ่มสูงขึ้นส่งผลต่อเนื่องถึงผู้ผลิตชิ้นส่วนได้เพิ่มการผลิต
โดยทั้งทางผลิตภาพ, เพิ่มเวลาการผลิต และการลงทุนเพิ่มกำลังการผลิต
ส่งผลต่อยอดขายที่เพิ่มขึ้นอย่างรวดเร็ว

-   กลุ่มลูกค้ารถจักรยานยนต์

ในปีนี้มีการเติบโต ตามปกติประมาณร้อยละ 4 และการแข่งขันในตลาดรถจักรยานยนต์ในประเทศ
ซึ่งแข่งขันแบบ Oligopoly หรือผู้ผลิตน้อยราย ดังนั้นในฐานะของผู้ส่งมอบชิ้นส่วน บริษัทฯ
จะนำเสนอผลิตภัณฑ์ที่คุณภาพสูง และเป็นชิ้นส่วนที่ต้องการพัฒนาในระดับสูงเป็นหลัก เช่นชิ้นส่วน
ยางขับโซ่ และงานสายน้ำมันต่างๆ

ในปี 2556 บริษัท ไทรอัมพ์แห่งประเทศอังกฤษ มีแผนการเพิ่มกำลังการผลิต
และเพิ่มสัดส่วนชิ้นส่วนผลิตในประเทศไทย เป็นแนวโน้มเพิ่มศักยภาพธุรกิจของบริษัทฯ

-   กลุ่มลูกค้า Sub Auto & Sub Motorcycle

กลุ่มผู้ผลิตที่ต้องประกอบกับชิ้นส่วนยางเข้ากับชิ้นส่วนของตัวเอง และส่งให้ผู้ประกอบรถยนต์
รถจักรยานยนต์ ตลาดนี้เติบโตตามอุตสาหกรรมยานยนต์
และมีผู้ผลิตรายใหม่เข้ามาตั้งโรงงานผลิตในประเทศไทย อีกทั้งผู้ประกอบรถยนต์
และรถจักรยานยนต์ พยายามผลักดันให้ผู้ผลิตกลุ่มนี้ประกอบชิ้นงานกึ่งสำเร็จรูปมากขึ้น
เพื่อลดเวลาในการประกอบรถยนต์ ลงต่อหนึ่งคันให้น้อยที่สุด
ลูกค้ากลุ่มนี้จะใช้ผู้ผลิตที่เป็นผู้ผลิตที่ร่วมลงทุนกับญี่ปุ่นเป็นส่วนใหญ่

-   กลุ่มลูกค้า Non Automotive

กลุ่มลูกค้า ที่ไม่ใช้รถยนต์ ปัจจุบันเน้นที่ราคาเป็นหลัก เช่น เครื่องใช้ไฟฟ้าต่างๆ
อุปกรณืให้ความเย็น แต่กลุ่มใหม่ที่ย้ายฐานการผลิตมาที่ประเทศไทย เช่น คูโบต้า โคเบลโค และ
ยันมาร์ ได้เข้ามาผลิตในประเทศไทย และส่งกลับไปขายยังประเทศต่างๆ ในแถบ เอเชีย
บางประเทศในตะวันออกกลาง ยุโรป และอเมริกา ในอนาคตอันใกล้นี้
ต่างก็ได้มอบความไว้วางใจให้เราเป็นผู้ผลิตและส่งมอบให้
และมีแนวโน้มที่จะเพิ่มมากขึ้นจากการขยายไลน์ และการเพิ่มรุ่นใหม่ๆ ในการผลิตที่หลากหลาย
อีกทั้งการปิดสายการผลิตที่ญี่ปุ่น เพื่อมาผลิตในประเทศไทย โดยเชื่อมั่นในคุณภาพ
ของผลิตภัณท์ในประเทศ ที่มีคุณภาพทัดเทียมกับของญี่ปุ่น แต่มีข้อได้เปรียบที่มีราคาถูกกว่า

2.  ผลิตภัณฑ์ยางนอก-ยางในรถจักรยานยนต์ สามารถแบ่งตลาดได้ดังนี้

-   ตลาดโรงงานประกอบรถจักรยานยนต์ (OEM)

สำหรับรอบปีที่ผ่านมาการเติบโตของตลาดของรถจักรยานยนต์ใหม่เพิ่มขึ้นเมื่อเทียบกับปีที่ผ่านมาอย่างชัดเจน
โดยเฉพาะอย่างยิ่งในช่วงต้นปีที่ผ่านมา
เนื่องจากผลกระทบของอุทกภัยในช่วงปลายปีที่ผ่านมาทำให้ผู้ผลิตหลายรายไม่สามารถส่งมอบรถจักรยานยนต์ได้ตามเป้าหมายและยังส่งผลให้จำนวนรถในสต็อกในตลาดลดลงอย่างมาก
จึงทำให้ผู้ผลิตเกือบทุกค่ายต้องเร่งการผลิตเพื่อส่งมอบรถให้เร็วที่สุด
ส่งผลให้การผลิตในช่วงครึ่งปีแรกเติบโตกว่าช่วงปีที่ผ่านมามากกว่าร้อยละ 10
นอกจากนี้ในส่วนของผู้ประกอบการเองในประเทศได้ใช้ความพยายามอย่างมากในการกระตุ้นตลาด
โดยการออกรถรุ่นใหม่ๆและมีความหลากหลายของผลิตภัณฑ์มากขึ้น
ตลอดจนการออกกิจกรรมส่งเสริมการขายต่างๆ เพื่อตอบสนองต่อความต้องการของผู้ใช้มากขึ้น
ส่งผลให้ยอดการจำหน่ายรถจักรยานยนต์ใหม่เติบโตเป็นไปตามที่คาดการณ์ไว้
สำหรับยอดการจำหน่ายยางนอกและยางในรถจักรยานยนต์สำหรับตลาดในส่วนนี้ในรอบปีที่ผ่านมา
ถือว่าอยู่ในเกณฑ์ที่ดีเนื่องจากทางบริษัทยังคงได้รับความไว้วางใจอย่างมากจากกลุ่มลูกค้า
ซึ่งเป็นผลมาจากบริษัทฯมีจุดแข็งทางด้านการรักษาคุณภาพที่ดีและได้มาตรฐานสากล
และมีความหลากหลายของผลิตภัณฑ์ประกอบกับการมีหน่วยงานวิจัยและพัฒนา คือ บริษัท ไอ อาร์ ซี
(เอเชีย ) รีเสิร์ช โดยเฉพาะในการออกแบบและพัฒนาผลิตภัณฑ์ได้เอง โดยมีบริษัทแม่
จากประเทศญี่ปุ่น เป็นที่ปรึกษาที่คอยให้บริการลูกค้าอย่างต่อเนื่อง
ส่งผลให้เกิดความร่วมมือในการพัฒนาร่วมกันได้อย่างดี
ซึ่งกลุ่มลูกค้ารายใหญ่เป็นบริษัทที่ลงทุนจากประเทศญี่ปุ่น อาทิเช่น HONDA, YAMAHA, KAWASAKI
และ SUZUKI ส่งผลให้ทางบริษัท สามารถรักษาส่วนแบ่งการตลาดในส่วนนี้ได้อย่างต่อเนื่อง
สำหรับส่วนแบ่งการตลาดโดยรวมของ บริษัทฯ ยังคงครองส่วนแบ่งตลาดได้มากว่าร้อยละ 60
ของตลาดโดยรวม

สภาวะการแข่งขันโดยรวมของตลาด OEM
เป็นตลาดที่มีการแข่งขันทางด้านคุณภาพและราคาไปด้วยกัน
รวมทั้งการบริการทางด้านการจัดส่งต้องตรงต่อความต้องการของลูกค้า ซึ่งทางบริษัทฯ
ได้เน้นในการรักษาคุณภาพและบริการในทุกมิติมาโดยตลอด นอกจากนี้ ทางบริษัทฯ
ได้มีการปรับปรุงระบบการบริหารการจัดการอย่างต่อเนื่องเพื่อให้เกิดความพึงพอใจสูงสุดต่อทุกลูกค้า
ทั้งในแง่ของการบริการและการเพิ่มประสิทธิภาพการผลิตเพื่อให้ลูกค้าเกิดความพึงพอใจสูงสุด
เพื่อรักษาฐานลูกค้าเดิมไว้และเพิ่มความสามารถในการแข่งขันมากยิ่งขึ้น

ปีที่ผ่านมาการพัฒนาผลิตภัณฑ์
สำหรับตลาดประกอบได้มีการพัฒนาในผลิตภัณฑ์ที่มีสมรรถนะสูงขึ้นสำหรับรถจักรยานยนต์ที่มีกำลังขับเคลื่อนสูงขึ้น
สำหรับรถจักยานยนต์ขนาด 250 ซีซีขึ้นไป
เพื่อผลิตและจำหน่ายในประเทศและส่งออกไปยังต่างประเทศทั่วโลก ทางบริษัทฯมีความมั่นใจว่า
ผลิตภัณฑ์ดังกล่าวจะส่งผลโดยตรงต่อธุรกิจที่จะ0เกิดการขยายตัวต่อตลาดต่างประเทศได้มากขึ้นในอนาคต
เพราะผลิตภัณฑ์ดังกล่าวเป็นผลิตภัณฑ์ที่ได้รับความนิยมในตลาดต่างประเทศอย่างมา
ตลอดจนเป็นผลิตภัณฑ์ที่มีราคาและมีสมรรถนะที่ดีในการใช้งาน

-   ตลาดสำหรับสินค้าทดแทน (Replacement Market)

การขยายตัวสำหรับตลาดทดแทนในปีนี้ถือว่ามีการขยายตัวที่เพิ่มขึ้นกว่าปีที่ผ่านมา
เนื่องจากปัจจัยต่างๆที่มีผลในทางบวกรวมทั้งเสถียรภาพทางด้านการเมืองกว่าปีที่ผ่านมา
ซึ่งส่งผลโดยตรงต่อการบริโภคภายในประเทศ
และส่งผลให้ยอดการการจำหน่ายผลิตภัณฑ์ในตลาดสินค้าทดแทนเติบโตได้อย่างต่อเนื่องตามที่คาดการณ์ไว้
ถึงแม้ว่าในช่วงปลายปีที่ผ่านมาทางบริษัทจะได้รับผลกระทบจากปัญหาอุทกภัยก็ตาม

สำหรับรอบปีที่ผ่านมา ยอดจัดจำหน่ายของทางบริษัท
ถือว่าอยู่ในเกณฑ์ที่ดีและมีการปรับเพิ่มสูงขึ้นอย่างชัดเจนเมื่อเทียบกับสภาวะเศรษฐกิจโดยรวมในประเทศ
ทั้งผลิตภัณฑ์ยางนอกและในรถจักรยานยนต์ซึ่งเป็นผลิตภัณฑ์ที่ต้องผลิตภายใต้มาตรฐานผลิตภัณฑ์อุตสาหกรรม
(มอก) และได้รับความเชื่อมั่นอย่างสูงทางด้านคุณภาพต่อผู้บริโภคภายในประเทศ
ส่งผลให้การจำหน่ายเพิ่มขึ้นอย่างต่อเนื่อง

นอกจากนี้ทางบริษัทฯ
ได้พยายามใช้มาตรการต่างๆในการส่งเสริมการจัดจำหน่ายซึ่งได้รับความร่วมมืออย่างดีเยี่ยมกับตัวแทนจำหน่ายในประเทศ
ตลอดจนการเปิดตัวผลิตภัณฑ์ใหม่ๆอย่างต่อเนื่องโดยมุ่งเน้นผลิตภัณฑ์ที่มีสมรรถนะสูงขึ้นและกลุ่มตลาดที่มีความแตกต่างและทันสมัยมากขึ้น
อาทิเช่น การเปิดตัวน้องใหม่ในรุ่น IZR IZ003 ขนาด 12 นิ้ว
เพื่อรองรับรถจักรยานยนต์ประเภทสปอร์ต กึ่งมินิ ที่กำลังเป็นที่นิยมในตลาดมากขึ้น
นอกจากนี้ทางบริษัทฯ ยังคงเน้นหนักในการบริการด้านอื่นๆ อาทิเช่น
การส่งมอบสินค้าตามความต้องการได้ทันเวลาทั้งนี้เพื่อรักษาความพึงพอใจของลูกค้าสูงสุด
และรักษาส่วนแบ่งตลาดเอาไว้มากที่สุด

สำหรับกิจกรรมส่งเสริมการจำหน่ายของตลาดภายในประเทศ
ยังคงมีการจัดกิจกรรมเพื่อส่งเสริมการจำหน่ายอย่างต่อเนื่องเช่นเดิม อาทิเช่น
กิจกรรมการขับขี่อย่างปลอดภัย
และการร่วมสนับสนุนการแข่งขันรถจักรยานยนต์ในสนามแข่งในโครงการ IRC-DID RIDE FOR
LIFE ที่มีการจัดในทุกภาคของประเทศไทย
เพื่อตอกย้ำการขับขี่ที่ถูกต้องและการส่งเสริมทักษะในการขับขี่และการแข่งขันในสนามแข่ง
ตลอดจนการร่วมกิจกรรมการอบรมช่างและผู้ใช้อะไหล่รถจักรยานยนต์อย่างต่อเนื่อง
โดยการร่วมมือกับตัวแทนจำหน่ายในประเทศโดยกิจกรรมถูกจัดในแต่ละภูมิภาคทั่วประเทศ
นอกจากนี้ยังมีการส่งเสริมและการร่วมกิจกรรมร่วมกับผู้ผลิตรถจักรยานยนต์ในทุกค่ายอย่างต่อเนื่อง
เช่นเคย อาทิเช่น HONDA SUZUKI และ KAWASAKI
ซึ่งเป็นการส่งเสริมกิจกรรมในเรื่องการขับขี่อย่างปลอดภัยและการแข่งขันในสนามแข่งที่เข้าถึงกลุ่มผู้บริโภคโดยตรง

-   ตลาดต่างประเทศ (Export Market)

ผลกระทบจากวิกฤตทางด้านการเงินในกลุ่มประเทศยุโรปและการฟื้นตัวอย่างช้าๆของเศรษฐกิจในสหรัฐอเมริกาส่งผลโดยตรงต่อตลาดต่างประเทศโดยรวม
โดยเฉพาะอย่างยิ่งตลาดในประเทศกลุ่มประเทศยุโรป และ สหรัฐอเมริกา
ยอดจำหน่ายในกลุ่มประเทศดังกล่าวลดลงกว่าปีที่ผ่านมาอย่างมีนัยสำคัญ
แต่ทั้งนี้บริษัทฯได้มีการปรับเปลี่ยนแผนในการจัดจำหน่ายโดยการมุ่งเน้นผลิตภัณฑ์ที่มีคุณภาพระดับมาตรฐานสากลและการส่งเสริมการจัดจำหน่ายในประเทศต่างๆ
เพื่อเป็นการรักษาฐานลูกค้าเดิมไว้และเพิ่มยอดขายได้มากขึ้น
โดยเฉพาะในประเทศแถบเอเซียตะวันออกเฉียงใต้
เนื่องจากได้รับผลกระทบจากปัญหาเศรฐกิจโลกไม่มากนักเมื่อเทียบกับแถบทวีปอื่นๆ
อีกทั้งขยายการส่งออกไปยังตลาดเดิมอย่างประเทศญี่ปุ่น มีส่วนช่วยให้ทางบริษัทฯ
สามารถขยายตลาดในส่วนนี้มากขึ้น

ในการแข่งขันในตลาดโลก บริษัทฯ
ยังคงมุ่งเน้นการผลิตสินค้าเพื่อตอบสนองกลุ่มลูกค้าที่ต้องการสินค้าคุณภาพ สินค้าที่มีสมรรถนะสูง
ตลอดจนการบริการการจัดส่งที่ตรงเวลา รวมทั้งการพัฒนาผลิตภัณฑ์ใหม่ๆ
อย่างต่อเนื่องเพื่อตอบสนองต่อความต้องการของตลาดแต่ละประเทศ

4.3.3. รายชื่อลูกค้า 10 รายแรก 

  ------------- ------------------------------- ----------------- ----------------
                ลูกค้า                            2555              

                                                ล้านบาท            %

  1.            Honda group                     1,189.65          18.31

  2.            Thai Yamaha Motor Co., Ltd.     612.09            9.42

  3.            The Sittipol 1919., Ltd.        606.82            9.34

  4.            Inoac Tokai (Thailand) Co.,     598.20            9.21
                Ltd.                                              

  5.            Mitsubishi Group                448.60            6.91

  6.            Inoue Rubber Co., Ltd.          367.90            5.66

  7.            Thai Suzuki Motor Co., Ltd.     240.93            3.71

  8.            Toyota Group                    170.31            2.62

  9.            Isuzu Group                     118.65            1.83

  10.           Inoue Rubber (Vietnam) Co.,     85.97             1.32
                Ltd.                                              

  ยอดขายลูกค้า 10                                 4,439.12          68.33
  รายแรก                                                          

  ยอดขายทั้งหมด                                   6,496.45          100.00
  ------------- ------------------------------- ----------------- ----------------